ჰადრონები
ჰადრონები (ძვ. ბერძნ. ἁδρός — „ძლიერი“, „დიდი“) — ძლიერად ურთიერთქმედი ელემენტარული ნაწილაკების კლასი. ჰადრონებს განეკუთვნება ყველა ბარიონი, ანტიბარიონი, მეზონი და რეზონანსი. ჰადრონები მათი კვარკული შედგენილობით იყოფა ორ ძირითად ჯგუფად: ბარიონი — შედგება სამი კვარკისაგან. მეზონი — შედგება ერთი კვარკისა და ერთი ანტიკვარკისაგან. მეზონებს მიეკუთვნება პიონები (π-მეზონები) და კაონები (K-მეზონები) და სხვა უფრო მძიმე მეზონები.